CELEX: 31989R2369
Language: el
Date: 1989-07-28 00:00:00
Title: Κανονισμός (ΕΟΚ) αριθ. 2369/89 του Συμβουλίου της 28ης Ιουλίου 1989 για την τροποποίηση του κανονισμού (ΕΟΚ) αριθ. 2763/83 όσον αφορά το καθεστώς μεταποίησης υπό τελωνειακό έλεγχο

Avis juridique important

|

31989R2369

Κανονισμός (ΕΟΚ) αριθ. 2369/89 του Συμβουλίου της 28ης Ιουλίου 1989 για την τροποποίηση του κανονισμού (ΕΟΚ) αριθ. 2763/83 όσον αφορά το καθεστώς μεταποίησης υπό τελωνειακό έλεγχο  

Επίσημη Εφημερίδα αριθ. L 225 της 03/08/1989 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 2369/89 ΤΟΥ ΣΥΜΒΟΥΛΙΟΥ  της 28ης Ιουλίου 1989  για την τροποποίηση του κανονισμού (ΕΟΚ) αριθ. 2763/83 όσον αφορά το καθεστώς μεταποίησης υπό τελωνειακό έλεγχο  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η φορολόγηση ορισμένων ελαίων που προορίζονται να μεταποιηθούν σε ελαιοχημικά προϊόντα ανάλογα με τη δασμολογική τους μορφή κατά την εισαγωγή, οδηγεί σε επιβάρυνση μεγαλύτερη από εκείνη που δικαιολογείται οικονομικά, λαμβανομένης υπόψη της χρησιμοποίησής τους· ότι αυτή η μεγαλύτερη επιβάρυνση ενθαρρύνει τη μεταφορά των σχετικών δραστηριοτήτων μεταποίησης εκτός της Κοινότητας· ότι, για το λόγο αυτόν, ο κανονισμός (ΕΟΚ) αριθ. 4032/88 (1) της Επιτροπής, σύμφωνα με το άρθρο 2 παράγραφος 3 του κανονισμού (ΕΟΚ) αριθ. 2763/83 του Συμβουλίου της 26ης Σεπτεμβρίου1983 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν να τεθούν σε ελεύθερη κυκλοφορία (2), όπως τροποποιήθηκε τελευταία από τον κανονισμό (ΕΟΚ) αριθ. 4032/88, προβλέπει προσωρινά μέτρα για τη συμπλήρωση του καταλόγου που αναφέρεται στο εν λόγω άρθρο· ότι είναι σκόπιμο να τροποποιηθεί ο εν λόγω κατάλογος για να καταστούν αυτά τα μέτρα οριστικά· ότι το λάδι μπαμπασού, που αναφέρεται στη στήλη Ι του εν λόγω καταλόγου, υπάγεται στον κωδικό ΣΟ 1513 21 19 και όχι στον κωδικό ΣΟ 1513 29 30·  ότι με τον κανονισμό (ΕΟΚ) αριθ. 4151/87 της Επιτροπής (3) τροποποιήθηκε ο κατάλογος που αναφέρεται στο άρθρο 2 του κανονισμού (ΕΟΚ) αριθ. 2763/83 λόγω της θέσης σε ισχύ της συνδυασμένης ονοματολογίας· ότι η ονοματολογία αυτή τροποποιήθηκε τελευταία από τον κανονισμό (ΕΟΚ) αριθ. 3174/88 της Επιτροπής (4) όσον αφορά ορισμένους κωδικούς που περιλαμβάνονται στον κατάλογο που είναι προσαρτημένος στους κανονισμούς (ΕΟΚ) αριθ. 4151/87 και (ΕΟΚ) 4151/87 και αριθ. 4032/88· ότι είναι συνεπώς αναγκαίο να επαναληφθεί η κατάταξη των εμπορευμάτων που περιλαμβάνονται στον κατάλογο που είναι προσαρτημένος στον κανονισμό (ΕΟΚ) αριθ. 2763/83·  ότι για λόγους σαφήνειας είναι σκόπιμο να δημοσιευτεί ο εν λόγω κατάλογος με την ενημερωμένη του έκδοση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 2763/83 αντικαθίσταται από εκείνο που περιλαμβάνεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1989.  Για το Συμβούλιο  Ο Πρόεδρος  M. CHARASSE  (1) ΕΕ αριθ. L 355 της 23. 12. 1988, σ. 36.  (2) ΕΕ αριθ. L 272 της 5. 10. 1983, σ. 1.  (3) ΕΕ αριθ. L 391 της 31. 12. 1987, σ. 1.  (4) ΕΕ αριθ. L 298 της 31. 10. 1988, σ. 1.  ΠΑΡΑΡΤΗΜΑ  «ΠΑΡΑΡΤΗΜΑ  Κατάλογος που αναφέρεται στο άρθρο 2  1.2.3 //  //  //  // Αύξων  αριθμός   // Στήλη Ι   // Στήλη ΙΙ   //  // Εμπορεύματα των οποίων επιτρέπεται  η μεταποίηση υπό τελωνειακό έλεγχο   // Μεταποίηση η οποία μπορεί να πραγματοποιηθεί   //  //  //  //  //  //  // 1   // Εμπορεύματα κάθε είδους  // Μεταποίηση σε δείγματα που διατίθενται ως έχουν ή υπό μορφή συλλογών   // 2   // Εμπορεύματα κάθε είδους   // Μετατροπή σε απορρίματα και κατάλοιπα ή καταστροφή   // 3   // Εμπορεύματα κάθε είδους   // Μετουσίωση   // 4   // Εμπορεύματα κάθε είδους   // Αποσύνθεση μέρους ή στοιχείων   // 5   // Εμπορεύματα κάθε είδους   // Αποχωρισμός ή/και καταστροφή των μερών που έχουν υποστεί ζημία   // 6   // Εμπορεύματα κάθε είδους  // Μεταποίηση με σκοπό την αποκατάσταση ζημιών   // 7  // Εμπορεύματα κάθε είδους   // Συνήθεις εργασίες που μπορούν να πραγματοποιούνται στις τελωνειακές αποθήκες ή στις ελεύθερες ζώνες σύμφωνα με την οδηγία 71/235/ΕΟΚ   // 8   // Καπνά που υπάγονται στο κεφάλαιο 24 της συνδυασμένης ονοματολογίας  // Μεταποίηση σε ''ομογενοποιημένα" ή ''αναγεννημένα" καπνά του κωδικού ΣΟ 2403 91 00 ή/και σε σκόνη καπνού του κωδικού ex 2403 99 90   // 9   // Ακατέργαστα ή μη, βιομηχανικά καπνά του κωδικού ΣΟ 2401 10   // Μεταποίηση σε καπνά μερικώς ή ολικώς απομισχωμένα του κωδικού ΣΟ 2401 20 και σε απορρίμματα καπνού του κωδικού ΣΟ 2401 30 00   // 10   // Φοινικέλαιο του κωδικού ΣΟ 1511 10 10,  ή  στερεά κλάσματα φοινικελαίου του κωδικού ΣΟ 1511 90 19  ή  ρευστά κλάσματα φοινικελαίου του κωδικού ΣΟ 1511 90 91  ή  λάδι κοκκοφοίνικα του κωδικού ΣΟ 1513 11 10,  ή  ρευστά κλάσματα λαδιού κοκκοφοίνικα του κωδικού ΣΟ ex 1513 19 30  ή  λάδι φοινικοπυρήνα του κωδικού ΣΟ 1513 21 11  ή  ρευστά κλάσματα λαδιού φοινικοπυρήνα του κωδικού ΣΟ ex 1513 29 30  ή  λάδι μπαμπασού του κωδικού ΣΟ 1513 21 19   // Μεταποίηση σε:  - Μείγματα λιπαρών οξέων των κωδικών ΣΟ 1519 11 00, 1519 12 00 και 1519 19 00  - Λιπαρά οξέα των κωδικών ΣΟ ex 2915 70 10, ex 2915 70 90, 2915 90 10, ex 2915 90 90, ex 2916 15 00 και ex 2916 19 90  - Μείγματα μεθυλικών εστέρων λιπαρών οξέων του κωδικού ΣΟ ex 3823 90 98  - Μεθυλικοί εστέρες λιπαρών οξέων των κωδικών ΣΟ ex 2915 70 10, ex 2915 70 90, ex 2915 90 10, ex 2915 90 90, ex 2916 15 00 και ex 2916 19 90  - Μείγματα λιπαρών αλκοολών του κωδικού ΣΟ 1519 30 00  - Λιπαρές αλκοόλες των κωδικών ΣΟ 2905 16 90, 2905 17 00 και 2905 19 90  - Γλυκερίνη του κωδικού ΣΟ 1520 10 00   // 11   // Προϊόντα των κωδικών ΣΟ 2707 10, 2707 20, 2707 30, 2707 50, 2707 91 00, 2707 99 30, 2707 99 91, 2707 99 99 και 2710 00   // Μεταποίηση σε προϊόντα των κωδικών ΣΟ 2710 00 71 ή 2710 00 75   // 12  // Ακατέργαστα έλαια των κωδικών ΣΟ 2707 99 11 και 2707 99 19  // Μεταποίηση σε προϊόντα των κωδικών ΣΟ 2707 10 90, 2707 20 90, 2707 30 90, 2707 50 91, 2707 50 99, 2707 99 30, 2902 20 90, 2902 30 90, 2902 41 00, 2902 42 00, 2902 43 00 και 2902 44 90  // 13   // Τριοξείδιο του χρωμίου του κωδικού ΣΟ 2819 10 00  // Μεταποίηση σε χρώμιο του κωδικού ΣΟ 8112 20 31»   //    //  //